rlitschk/wikidir huggingface dataset:
Sassen-Anholt is en düütsch Bundsland in’n Osten. De Hööftstadt is Meideborg, de gröttste Stadt is Halle. Dat Land grenzt an Neddersassen, Brannenborg, Sassen un Döringen. Sassen-Anholt liggt twüschen Havel un Harz. De gröttste Stroom is de Elv, de hoogste Barg is de Brocken in'n Harz. In'n Norden warrt Sassen-Anholt sunnerlich vun Siedland präägt. In de Ooldmark, wo nich veel Minschen leven doot, gifft dat ole Hanse-Städer, as Soltwedel, Garlä, Stendal un Tangermünn. Den Overgang vun de Ooldmark to de Region Elv-Börde-Heide mit de fruchtbore Meideborger Börde, wo nich veel Holt to finnen is, sund de Colbitz-Letzlinger- Heid un de Drömling. In de Meideborger Börde liggt de Städer Halslä, Oscherslä, Wanzlä, Schöönbeck, Ascherslä un Meideborg, wo de Region ehrn Naam vun hett. In'n Süüdwesten liggt de Horz mit den Natschonalpark Horz, de over Grenzen henweg geiht, mit dat Horz-Vorland un dat Mansfeller Land, dorto ok, unner annern, de Städer Halverstadt, Queddelnborg, Werningerode, Thale un Eisleven. An de Grenz na Sassen hen gifft dat den Grootruum Halle/ Merseborg/Bitterfeld-Wolfen (ok „Middeldüütsch Chemiedreeeck“ nömmt, de bit na Leipzig in Sassen hen geiht. Halle is de grottste Stadt in Sassen-Anholt. In de vergahn Tieden is hier de Chemieindustrie tohuse ween, de ehrn weertschopplichen Middelpunkt in
Pskow (Pleskau, Russ’sch Псков, poolsch Psków) - is ene Stadt in't westelke Russland mit 207.100 Inwahners (1996). De Hooftsehenswördigketen sün de Kreml un de Karken. In Pskow gifft dat elektrotechnisch un Maschinenbuindustrie. Pskow is ene vun de öllste Städer in Russland. Se weer vun 1138 in de Republik Naugard, vun 1510 in't Fürstendoom Moskau, weer in de Hansetied en vun de belangriekste Handelsstäder in Russland. Vör de russ’sche Kunst weer Pskow in't Medeloller wichtig, ten Bispeel Architektur un Ikonenmalerie. Pskow is in de Niege Hanse. Koordinaten:57° 49′ N, 28° 20′ O Normdaten: GND: 4046355-2 | LCCN: n81102651 | VIAF: 136053884 | Wikipedia-Personensöök
De Bundsautobahn 27 (Afk.: BAB 27 oder A27) is en överregionale Autobahn in Neddersassen un Bremen. Se verlöpt över en Samtläng vun 162 km vun’t Autobahndreeeck Wasra bit hen na Cuxhoben. Dat Autobahndreeeck Wasra twiegt dorbi vun de BAB 7 af. Vun dor föhrt de A 27 in Richt Noordwesten na Bremen, woneem se de BAB 1 krüüzt un denn wieter ööstlich vörbi an Bremerhoben bit na Cuxhoben. De A 27 warrt in’t Europastratennett op ehr hele Läng ok as Europastraat 234 (E 234) list. Dör de Verbinnen na de Havens vun Bremen, Bremerhoben un Cuxhoben warrt över disse Streck veel Sworlastverkehr afwickelt. Afsehn vun dat Bremer Rebeet verlöpt de A 27 tomeist över bultige Geestlandschop. De Autobahnafsnitt in’t Rebeet vun’t Bremer Blockland tellt to de öllsten düütschen Autobahnen. Se is anfangs as Wieterföhren vun de A 1 boet worrn, de vun Hamborg keem un na de Richt na Ihlpohl in’n Noorden vun’n Bremen wieterföhren schüll. De Bo hett 1933 anfungen. 1937 is de Blocklandautobahn apen maakt worrn. Enn vun de 1950er Johren is de Afsnitt twüschen Bremen un Wasra angahn worrn, üm de A 27 mit de A 7 to verknütten. Anfang vun de 1960er Johren is de Autobahn
Ranstrop is een Duorp in’t Mönsterland in’t düütske Bundsland Noordrhien-Westfalen un höert to de Gemainde Haltern am See, de to’t Landraotsamt Riäkelhusen höert. Dor leevt vundage 3.751 Inwahners (31. Dezember 2006). Dat Duorp lig in't süüdlicke Mönsterland an de Flötte Lippe, westlik van de Stad Haltern am See. In'n Naoden slöt sik de Naturpark Hohe Mark an. Ranstrop bestaot uut siëben Oortsdeele: Ranstrop (Duorpmidde) Freiheit (östlik) Mersch (süüdlik) Schabbrink (naod-westlik) Kusenhorst (süüd-westlik) Tannenberg (nördlik) Eppendorf (tüsken Duorp un Tannenberg)
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Twer (russ.: Тверь; vun 1931-1990 noh de rusch Staatsoberhaupt Kalinin) is en Stadt mit över 370.000 Inwahners in Noordwestrussland. Hie gehn de wichtigste Verkehrsverbinnen vun Moskau noh Sankt Petersborg. In Twer gifft dat Universitäten un dat Hotel Ossenbrügge. Ossenbrügge is de düütsche Partnerstadt vun Twer. Dat giftt hie welke Düütsche. Twer liggt an de Wolga. Twer is in de Niege Hanse. In Twer gifft dat ene Philharmonie, ene Pinakothek un de Reispalast vun Katharina de Grote. Dat Stadtzentrum is en Gesamtkunstwark ut de Klassizismus. Hoge Scholen: Staatliche Universität Twer Staatliche Medizinakademie Twer Staatliche Technische Universität Twer Militäruniversität vun de Luftafwehr Marschall G.-K.-Schukow-Militärakademie vun de Grenzschuultruppen Twer. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 4096907-1 | LCCN: n92006063 | VIAF: 154909776 | Wikipedia-Personensöök
Tichwin is ene Stadt mit circa 70 000 Inwahners in de Leningrader Oblast in Nordwestrussland, wat ok vandage de Nam Leningrad hett. Tichwin is in de Niege Hanse. In Tichwin gifft dat Maschinen-, Metall un Holtindustrie. Tichwin weer in't Medeloller en Besitt vun Naugard. Siet 1773 is Tichwin Stadt. Nikolai Rimski-Korsakow worr in Tichwin geboren. Vandage gifft dat en Rimski-Korsakoff-Museum in Tichwin. In Sankt Petersborg gifft dat den Tichwin-Karkhoff. Do sün vele beröhmte Lü begraben: Fjodor Dostojewski - (1821-1881) Michail Glinka - (1804-1857) Modest Mussorgski - (1839-1881) Marius Petipa - (1818-1910) Nikolai Rimski-Korsakow - (1844-1908) Nikolai Rubinstein - (1835 - 1881) Fjodor Ignatjewitsch Strawinski - (1843 - 1902) Pjotr Iljitsch Tschaikowski - (1840-1893)
Haymo vun Halverstadt (oder Haimo vun Halverstadt; † 27. März 853 in Halverstadt) weer en Mönk vun den Orden vun de Benediktiners un Bischop vun Halverstadt. In dat 9. Johrhunnert hett he allerhand Böker schreven. He hett en Kommentar to dat Profeten-Book Jesaja ut dat Ole Testament verfaat' un ok en to de Openbarung vun Johannes, wat dat leste Book ut dat Nee Testament is. Bit in dat 15. Johrhunnert sünd siene Predigten un Kommentaren veel nadruckt wurrn. K. Storchenegger: Les 17 homélies de Haimon, thèse Zürich (Juris Druck) 1973 Indrag to de Person in dat Biograafsch-Bibliograafsch Karkenlexikon (hoochdüütsch) http://www.heiligenlexikon.de/BiographienH/Haimo_von_Halberstadt.htm
A Few Good Men is en US-amerikaanschen Film vun den Speelbaas Rob Reiner ut dat Johr 1992. De Produkschoonskosten belöpen sik op 33 Millionen US-Dollar, wobi de Innahmen weltwiet ruchweg 250 Millionen bedragen hebbt. Op den US-Marineinfanterie-Stüttpunkt Guantanamo Bay is de Soldat William Santiago dod bleven, nadem he vun siene Kameraden Dawson un Downey angrepen worrn is. Santiago weer as Butensieter bekannt, man de beiden Verdächtigen sünd dorgegen Marines as se in’t Book steiht. Toeerst is nich klor, wat sik dat bi dissen Angreep üm en Straafakschoon hannelt, de vun’n Vörsetten anordent is, oder nich. Nu warrt de beiden Marines vör’t Militärstraafgericht anklaagt, de disse Akschoon dorföhrt hett. De Anklaag luut op Moord, Verswören to’n Moord un „Unwöördig Verhollen för en Marine“. Dawson un Downey warrt vörhollen, Santiago mit Afsicht ümbröcht to hebben, üm to hinnern, dat he Informatschonen över en Fehlverhollen vun Dawson an den NCIS wietergeven deit. Jemehr Version na is dat en Straafakschoon wesen, de vun baven anordent worrn is – en so nöömten „Code Red“. De Ankläger is Cpt. Jack Ross. As Verdedigers warrt den beiden de Navy-Afkaaten Lt. Daniel Kaffee, de noch bannig gröön is achter de Ohren, un Lt. Cmdr. Joanne Galloway an’ne Siet
Sarazenen sünd toeerst en Volkstamm in'n Noordwesten vun de Halfinsel vun Arabien ween. As de Arabers sik mit den Islam allerwegens hen utbreden döen, is dat de Naam wurrn för de Mauren un de Arabers rund um de Middellannsche See to. Ooltgreeksch Sarakenoi, syrisch Sarkaye un Latiensch Saraceni weer in de late Antike (2. bit 4. Johrhunnert) de Naam för een Stamm oder ok en Reeg vun Stämm vun Nomaden up de Sinaihalfinsel. Ptolemaios hett dat so henstellt, dat se in de Nabatäers ehre Streken tohuse weern. Wo dat Woort nu akraat vun herkamen deit, is nich bekannt. Hüdigendags warrt tomeist annahmen, dat keem woll vun Araabsch scharqi („ööstlich, orientaalsch, Orientale“). So warrt dat al in dat 18. Johrhunnert vörslahn. Ok mööglich is, dat dat vun de araabsche Wuddel sariq, Plural sariqin herkumm („Plünnerers“).
Adolf Merckle (* 18. März 1934 in Dresden; † 5. Januar 2009 bi Blaubeuren) weer en düütsch Jurist, Anlegger, Ünnernehmer un Milliardär. Adolf Merckle is an’n 18. März 1934 in Dresden in en Ünnernehmerfamilie boren wurrn. Sien Vadder Ludwig hett in de tweete Generatschoon de Firma „Adolf Merckle en gros“ föhrt. Düsse Firma weer 1881 in Böhmen in Aussig grünnt wurrn. He harr dat Ünnernehmen vun sien Vadder 1915 övernahmen un dor noch twee Fabriken för pharmazeutsche Produkten hento föögt. Nadem de Familie allens wegnahmen wurrn weer, is se 1945 ut dat Sudetenland utbüxt. Ludwig Merckle hett de Merckle GmbH in de Heimat vun siene Fro, in Blaubeuren an de Swääbsche Alb, wedder upboot. Siene Fro keem ut de Fabrikantenfamilie Spohn ut Ravensborg. Düsse Familie harr sik en Naam maakt mit dat Herstellen vun Fohrtüüchdelen för Maybach-Luxusautos. Adolf Merckle studeer Wetenschop vun dat Recht in Tübingen, Hamborg un Grenoble. Bit 1967 hett he denn as Afkaat in Hamborg arbeit’. Denn arv he den Arzneimiddelbedriev in Blaubeuren vun sien Vadder. Düsse Bedriev hett dormols 80 Mitarbeiders harrt un bi veer Millionen Düütsche Mark in’t Johr umsett’. Merckle hett dat Unnernehmen glieks utboot to en Konzern mit ganz unnerscheedliche Twiegen. 1974 hett
Kingisepp (rusch Кингисепп) is ene Kreisstadt mit över 50.000 Inwahners in de Leningrader Oblast twischen Sankt Petersborg un Narwa. Kingisepp is 138 km södewestelk vun Sankt Petersborg. De Stroom Lug vun de Stadt geiht 40 km wieder in't Finnsch Haff. Kingisepp harr 1970 17 000 Inwahners. In'n Kreis um Kingisepp gifft dat dat Volk vun de Woten. In Kurganen in't Rebeet um Kingisepp worrn arabsche un anner Münten ut de 8. -10. Johrhunnert funnen. Kingisepp worr 1384 as Borg Jam but. Kingisepp harr vun 1707 bet 1922 de Nam Jamburg. 1922 kreeg de Stadt na'n Vörsitter vun de kommunistisch Partei vun Estland de Naam Kingisepp. Bi Kingisepp weern inst Pälzerkolonien. Vör den eersten Weltkrieg weer nich veel minder denn de halve Bevölkerung om Jamburg Finnsch. Kingisepp worr 1784 Stadt. Kingisepp is in de Niege Hanse. In Kingisepp ward Wodka mokt. Kingisepp liggt an de Iesenbohn vun Tallinn noh Sankt Petersborg. Nich wiet vun Kingisepp is dat Haff vun Narva. Narva is de nördöstelkste Stadt in Estland un hett en internatschonaal Hoben. Bi Kingisepp is en groten See. Dat geev ok en Stadt mit den Naam Kingisepp, inst Arensburg, in Estland, man vundaag heet de wedder Kuresaare.
Alexandros Tziolis (greeksch Αλέχανδρος Τζιόλης; * 13. Februar 1985 in Katerini, Grekenland) is en greekschen Footballspeler. In'n Momang speelt he in Italien för den AC Siena. Alexandros Tziolis sien Weg as Footballer güng los bi Apollonas Litoxorou. Dat is en Amateurvereen ut Grekenland. 2002 wessel he na Athen to den Traditschoonsvereen Panionios Athen. Dor hett he ok sien eersten Profiverdrag unnertekent. Ofschoonst he noch ganz jung weer, wüss he dor glieks to overtügen un schaff ok den Sprung in de Stammformatschoon. 61 Mol hett he för Panionios speelt un dor dree Doren bi schaten. 2005 güng he denn amenne na Panathinaikos Athen. Dor keem he unner den Trainer Henk ten Cate nich an den vörmoligen Speler vun den FC Arsenal London, Gilberto Silva ut Brasilien vörbi un stünn to'n Sluss nich mol mehr in de Mannschop. An'n 8. Januar 2009 hett de Vereen en Verdrag mit den SV Werder Bremen slaten, dat Tziolis för ene Speeltied utlehnt warrt. Werder betahl dor bi 300.000 Euro för. Wenn Werder den Speler achterna kopen wull, denn so konn de Vereen ene Optschoon trecken. Tziolis scholl denn woll 1,8 bit 2 Millionen Euros an Aflöse kösten.Dat hett de Vereen avers nich maakt un so
Belosersk is ene Stadt mit 12.000, 1959 noch 13 800, Inwahners in Karelien, en Nördwestelke Deel vun Russland. De Stadt is an de Witte See, wat en Deel vun de Kanalsystem, wat de Wolga, de Ostsee un dat Witte Meer verbind't is. De Stadt hett en Hoben an de Witte See. Mit Ladoga, Naugard, Poltesk un Rostow is Belosersk ene vun de öllste Städer in Russland. 1360 warr de Stadt noh de Mongolentied nieg gründ't. Siet 1670 gifft dat hie ene Kathedrale, 1690 kehm de tweede. In Belosersk gifft dat Fisch- un Holtindustrie. Siet 2001 is Belosersk in de Niege Hanse. Belosersk. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website van de Stadt (russisch)
Schruuv betekent Schruuv, to’n Verbinnen vun Warkstoffen, Schruuv, en Figur in’n Sport mit’n Dreih üm de Längsass vun’n Lief, Archimedische Schruuv, en Födderanlaag mit’n Snick, Schruuv, as Andriefbodeel bi Scheep un Flegers, Schruuv, as Bodeel in’n Maschienenbo to’n ümwanneln vun Rotatschoon in en lineaar Bewegen, Schruuv, en mathemaatsch Objekt ut de klass’schen Mechanik, Schruuv, en Kurv, de sik mit faste Snelligkeit üm en Kegelmantel dreiht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Néstor Almendros (* 30. Oktober 1930 in Barcelona; † 4. März 1992 in New York, USA) weer en spaanschen Kameramann. Almendros is bi sien Mudder in Spanien opwassen. In’t Johr 1948 is he na Havanna togen, woneem sien Vadder leev, nadem he vör dat Franco-Regime dorhen flücht weer. Néstor Almendors hett bit 1955 Literatur un Philosophie studeert un hett dorna Filmkursen besöcht an’t New York City College un an’t Centro Sperimentale di Cinematografica in Rom. Na de kubaansche Revolutschoon hett Almendros dormit anfungen, Dokumentarfilmen för dat Instituto Cubano de Arte en Industria Cinematográfica (ICAIC) to maken. Dor hett he aver gau Problemen kregen mit de Zensur un is dorüm na Paris togen. Bekannt worrn is Almendros vör allen dör sien langjohrige Arbeit mit de Speelbasen François Truffaut un Éric Rohmer. Vun’t Enn vun de 1970er Johren hett Almendros jümmer mehr ok in de USA arbeit. Ut disse Tiet is ünner annern de Film Days of Heaven, de optisch sünners goot worrn is. För dissen Film is is he mit den Oscar uttekent worrn. Almendros hett sik jümmer Möh geven, mit dat natürliche Licht uttokamen, dat an de Dreihplätz vörhannen weer. He hett över sien Arbeit ok en Book schreven, in
Iwangorod is ene Stadt in Ingermanland in Noordrussland. Se is an de westelke Grens to Estland. Op de annere Siet vun de Jrens, op de anner Siet vun de Stroom Narva gifft daut de Stadt Narva, wo de meeste Lüüd Russen sün, un wo de Hermannsburg liggt. In Iwangorod gifft dat uck ene Borg. Nich wiet vun Iwangorod sün de Steden Sankt Petersborg un Kingisepp.
António Mascarenhas Monteiro (* 16. Februar 1944 in Santa Catarina, Santiago; † 16. September 2016)) weer en kapverdischen Politiker. He weer vun’n 22. März 1991 bit to’n 22. März 2001 Präsident vun Kap Verde. Monteiro güng na’n Afsluss vun sien Schoolutbilln na Belgien, woneem he an de Katholieke Universiteit Leuven dat Fack Rechtswetenschoppen studeert hett. Twüschen 1977 un 1980 weer he de Generalsekretär vun de Natschonalversammeln. 1980 is he to’n Präsidenten vun’n bövertsen Gerichtshoff vun de Kap Verden bestimmt worrn. As in Kap Verde en Mehrparteiensystem inföhrt worrn is, hett he 1990 ankünnigt, sik för dat Präsidentenamt to Wahl to stellen. Mit Ünnerstütten vun de Bewegen för Demokratie (MpD) is he denn an’n 17. Februar 1991 mit grote Mehrheit in dat Amt wählt worrn, dat he an’n 22. März 1991 övernahmen hett. He ist twee Amtstieten lang Präsident wesen un geev dat Amt denn af an Pedro Pires, hett aver noch bit 2006 as Butenminister vun Kap Verde arbeit. Monteiro hett an’n 20. September 2006 to sien Beropen as Sünnerafsennten vun’n UN-Genearalsekretär för Oosttimor toseggt. He schüll dat Regeer vun de UNMIT övernehmen, as de Amtstiet vun Sukehiro Hasegawa to enn güng. An’n 25. September hett Monteiro dat Amt denn
António Gualberto do Rosário (* 12. Oktober 1950) is en kapverdischen Politiker. He weer vun 2000 bit 2001 Premierminister vun Kap Verde. Do Rosário is in Portugal utbillt worrn. He weer Landweertschopsminister vun Kap Verde un togliek de Viez vun den Premierminister Carlos Veiga. An’n 5. Oktober 2000 is he to’n Premierminister opstegen, nadem Carlos Veiga an’n 29. Juli 2000 Bott geven harr, vun wegen dat he sik üm dat Amt vun den Präsidenten bewarven wull. As sien Vörgänger höör do Rosário to de Partei Movimento para a Democracia (MpD), de dat Land siet Inföhren vun de Demokratie 1991 regeert hett. Bi de Parlamentswahlen an’n 14. Januar 2001 hett denn aver de fröhere Eenheitspartei Partido Africano para a Independência de Cabo Verde (PAICV) wedder de Mehrheit kregen und jemehr Vörsitter José Maria Neves is an’n 1. Februar 2001 ne’e Premierminister worrn. Do Rosário is in’n August 2001 as Baas vun de MpD torüch peddt.
Peloponnes betekent Peloponnes, Halfinsel in Grekenland mit düssen Naam, Peloponnes, Region vun de Verwalten in Grekenland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Peloponnes (Greeksch: Pelopónnisos Πελοπόννησος (F.Sg.) ‚Den Pelops siene Insel‘, is ene Halfinsel in’n Süden vun Grekenland. Dor leevt üm un bi 1 Million Inwahners. De Naam kummt vun Pelops her. Dat is en Gestalt ut de greeksche Mythologie. He schall de Söhn vun den sagenhaftigen König Tantalos ween hebben. De tweete Deel vun den Naam is dat greeksche Woort νήσος, wat in ooltgreeksche Utsprake „nēsos“ un in neegreeksche Utsprake „nisos“ heten deit. Wöörtlich översett heet de Naam also „Den Pelops siene Insel“. In dat Middelöller un in dat Barock weer de Peloponnes ok unner den italieenschen Naam „Morea“ (up Franzöösch: „Morée“) bekannt. De Peloponnes is de süüdlichste Deel vun de Balkanhalfinsel. Se raagt wiet in de Middellannsche See rin. Den Peloponnes sien süüdlichsten Punkt is nu wedder dat Kap Tenaro. In’n Oosten grenzt de Peloponnes an de Ägäis un in’n Westen an de Ioonsche See. Vun dat Fasteland ut kann en över en Landenge up den Peloponnes kamen. Düsse Landenge hett den Naam vun „Isthmus vun Korinth“ un is bi 6,3 km breet. 1893 is dor de Kanal vun Korinth dör buddelt wurrn. Man liekers is de Peloponnes keen Insel, vunwegen dat de Kanal en künstlich Bowark is. Vun
Ruihen is ene lütte Stadt in'n westfälschen Kreis Saust. Se liggt an'n Westfalenwanderweg vun Hattingen noh Altenbeken. Ruihen is de Stadt, ut de de ehemalsche CDU-MdB Jürgen Augustinowitz is. Ruihen weer in't Medeloller in't kurkölnisch Hartogdoom Westfalen. Ruihen is in de Niege Hanse. To Ruihen höört Kollenhaordt, wat inst ene Stadt weer. Bi Ruihen liggt ok Beälke, wat inst ene Stadt weer, män vandage to de Stadt Waossen höört. Websteed vun de Stadt (hoochdüütsch) Ruihen. Mehr Biller, Videos oder Audiodateien to’t Thema gifft dat bi Wikimedia Commons. Städer un Gemenen in den Kreis Saust Arröchte (P) | Ense | Iärfte (P) | Gaiseke (P) | Lippetal | Lippstadt | Möhnesee | Ruihen (P) | Saust (P) | Sasstrop (P) | Waossen (P) | Welver (P) | Wiärl (P) | Wickede
Aristides Maria Pereira (* 17. November 1923 op Boa Vista, Kap Verde; † 22. September 2011 in Coimbra)) weer en kapverdischen Politiker. He weer vun 1975 bit 1991 de eerste Präsident vun Kap Verde na de Unafhangigkeit vun Portugal. Pereira is de Söhn vun Porfirio Pereira Tavares un Maria das Neves Crus Silva. He hett na de Schooltiet en Arbeit as Radio-Telegrafist utöövt. Sien eerst grötteret Regeerensamt weer as Baas vun de Telekommunikatschoon in Guinea-Bissau. He hett sik vun de laten 1940er Johren an bit to de Unafhangigkeit vun Kap Verde jümmer för de anti-koloniale Bewegen insett, hett Streiks organiseert un is dormit in de Amtsfolg vun de Afrikaanschen Unafhangigkeitspartei vun Guinea un Kap Verde (PAIGC), worut later de PAICV worrn is. Pereira hett anfangs versproken, dat he en demokraatsche un sozialistische Natschoon föhren wull, wenn he Präsident warrt. Liekers is de duersome Armot in’t Land slimmer worrn, vun wegen dat he na’t Störten vun Luís de Almeida Cabral forsch gegen all Lüüd vörgahn is, de annere Ansichten harrn as he. Cabral weer de Präsident vun Guinea-Bissau un sien vörmoligen Allieerten. Aver liekers hett de Regeeren vun Pereira de Minschenrechten veel mehr acht as de meisten annern afrikaanschen Länner. Na
Weliki Ustjug (Великий Устюг, poolsch Wielki Ustjug) is ene Stadt in de Oblast Wologda in Nordwestrussland. an de Jug. Bi Hie vereent sik de Jug mit de Suchona ter Sewernaja Dwina. Weliki Ustjug warr in't Medeloller gründ't as hie in de Noberschaap Finnenstämme läwten. Weliki Ustjug is in de Niege Hanse. Weliki Ustjug is de Stadt, in de in de Folklore Ded Moros, de rusche Wintermann läwt. De nächste Flughoben is in Kotlas. Weliki Ustjug weer in't Medeloller en belangriek Hannelsdarp.
De Nederduitsch Hervormde Kerk (NHK) is ene reformeerte Kark in Süüdafrika. De NHK gift dat siet 1804, as en lüttjer Tall vun Lü in de Nederduitse Gereformeerde Kerk ene nee Kark grün't hebben. 1853 warr se sülfständig. 1859 warr se de Staatskark in Transvaal. De NHK weer lang blots ene Kark för Boeren, män vandage sün ok veele vun de welke 100.000 in de NHK vun annere Herkumst. Websteed vun de NHK (afrikaansch)
De Miegröhr (lat. Urethra) is en Hollorgan, dat an’t ünnere Enn vun de Miegblaas anfangt. Bi männliche Söögdeerten un Minschen münnt se op de Ekel, bi de Seken in’n Schedenvörhoff. Se hett bi beid Geslechter den Sinn, den Urin uttoscheden, bi Mannslüüd un an de anneren Heken vun de Söögdeerten hett se tosätzlich de Opgaav, dat Sperma wietertoleiden un warrt dorüm ok as Mieg-Sperma-Röhr betekent. Se entsteiht bi’n Embryo ut den Ventraldeel vun de Kloaak, den Sinus urogenitalis. Bi Mannslüüd hett de Miegröhr en Läng vun üm un bi 20 cm. Bi Söögdeerten, un somit ok bi’n Minsch, verlööpt de Miegröhr bi all Heken dör de Prostata un den Penis un münnt vör’n op de Ekel. Bi vele Söögdeerten billt se op de Ekel en tippelförmigen Foortsatz (Processus urethrae). Bi Schaap is disse Tippel sünners lanng. Bi Mannslüüd (Urethra masculina) warrt de Miegröhr in de nafolgen Afsnitten ünnerdeelt: De pars praeprostatica is de Afsnitt vun de Miegblasenwand bit na de Prostata mit en Läng vun 1-1,5 cm. Se warrt hier vun’n Musculus sphincter urethrae internus ümfaat. De pars prostatica is de Prostataafsnit mit en Läng vun 3 bit 4 cm. De pars membranacea is de Afsnitt vun’n Beckenbodden mit en
Disse Artikel is man blots en Stubben. Du kannst Wikipedia helpen un em verbetern. De Suerstoff (latiensch: Oxygenium) is en Element in de Chemie. Dat Atomteken is O un de Atomtall is 8. Suerstoff liggt normalerwies as Gas vör un tellt to de Nichmetallen. In dat Periodensystem steiht Suerstoff in de sössten Hööftgrupp. De Elementen in disse Grupp warrt ok Chalkogenen nöömt. Atommass: 15,9994 Isotopen: stabil sünd 16O, 17O un 18O. De hebbt 8, 9 un 10 Neutronens. Denn gifft dat noch radioaktive Isotopens. Protonen: 8 Elektronen: 8 (in dat neutrale Atom) Kümmt elementar vör as Moleküle mit de Formel O2 un dat nennt man ok Suerstoff, un mit de Formel O3, dat nennt man Ozon. O2 is besünners in de Luft, de hett rund 20 % Suerstoff. Suerstoff reageert mit Waterstoff to Water, wat dat Oxid vun den Waterstoff is: 2 H 2 + O 2 → 2 H 2 O {\displaystyle 2\ H_{2}+O_{2}\rightarrow 2\ H_{2}O} A. F. Holleman, E. Wiberg, N. Wiberg: Lehrbuch der Anorganischen Chemie. 102. Auflage. Walter de Gruyter, Berlin 2007, ISBN 978-3-11-017770-1, S. 497–540. Norman N. Greenwood, Alan Earnshaw: Chemie der Elemente. 1. Auflage. VCH Verlagsgesellschaft, Weinheim 1988, ISBN 3-527-26169-9, S. 775–839. Ralf Steudel: Chemie